****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 18. september 2024 nr 1-12/24/33

Algus kell 10.00, lõpp kell 11.09

**Koosolekut juhatas** Jane Särg

**Protokollis** Maria Kuldkepp

**Võtsid osa liikmed:** Priit Kaup, Kristina Libe (Teams), Jane Särg, Rein Suurkask, Rein Triisa

**Puudus:** Ando Kiviberg

**Koosolekul viibisid:** linnapea Johan-Kristjan Konovalov, abilinnapea Kalvi Märtin, rahandusameti juhataja Tiina-Mae Kuusik, linnasekretär Ene Rink, AS Viljandi Veevärgi juhataja Toomas Porro

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised.

Kinnitati järgmine päevakord.

**PÄEVAKORD:**

1. Viljandi Veevärgi finantsmajanduslik ülevaade  
2. Viljandi Linnavolikogu määruste muutmine  (2024/284)  
3. Viljandi linna 2024. aasta II lisaeelarve (2024/289)  
4. Viljandi linna avalik tasuline parkimisala ja parkimistasu (2024/286)  
5. Viljandi Linnavolikogu 27.01.2022 otsuse nr 28 muutmine (2024/285)  
6. Muud küsimused

**PÄEVAKORRAPUNKT NR 1**

**Viljandi Veevärgi finantsmajanduslik ülevaade**

**KUULATI:**

T. Porro tegi ülevaate Viljandi Veevärgi finantside seisust.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Viljandi Linnavolikogu määruste muutmine  (2024/284)**

**KUULATI:**

J.-K. Konovalov - eelnõu eesmärk on teha Viljandi Linnavolikogu määrustes muudatused, mis tulenevad varem otsustatud muudatustest linnavalitsuse kui asutuse struktuuris.

Komisjoni esimees pani eelnõu hääletusele.

**Hääletati:**

5 poolt

**OTSUSTATI:**

Toetada eelnõu „Viljandi Linnavolikogu määruste muutmine  (2024/284)“.

**PÄEVAKORRAPUNKT NR 3**

**Viljandi linna 2024. aasta II lisaeelarve (2024/289)**

**KUULATI:**

J.-K. Konovalov - kinnitada Viljandi linna 2024. aasta II lisaeelarve kogumahuga 41 169 534 eurot.

Komisjoni esimees pani eelnõu hääletusele.

**Hääletati:**

4 poolt, 1 erapooletu

**OTSUSTATI:**

Toetada eelnõu „Viljandi linna 2024. aasta II lisaeelarve (2024/289)“.

**PÄEVAKORRAPUNKT NR 4**

**Viljandi linna avalik tasuline parkimisala ja parkimistasu (2024/286)**

**KUULATI:**

J.-K. Konovalov – eelnõu eesmärk on kehtestada:

1) Viljandi linna avalikul parkimisalal tasulise parkimise ala, mille piires parkimisel peab mootorsõiduki juht maksma parkimistasu mootorsõiduki ja selle haagise eest;

2) parkimistasu määrad, parkimistasu vabastused ja nende taotlemise kord ning viivistasu täpsustatud määr.

**Ettepanekud:**

K. Libe – 1. Rubiini platsil parkimiskeelu kehtestamiseks asuda läbirääkimistesse Lossi 25 kinnistu omanikuga.

2. Anda Google Mapsile teada, et Lossi 21 ei ole enam avaliku parkla ala.

Komisjoni esimees pani hääletusele eelnõu saatmise II lugemisele.

**Hääletati:**

5 poolt

**OTSUSTATI:**

Saata eelnõu „Viljandi linna avalik tasuline parkimisala ja parkimistasu(2024/286)“ II lugemisele.

**PÄEVAKORRAPUNKT NR 5**

**Viljandi Linnavolikogu 27.01.2022 otsuse nr 28 muutmine  (2024/285)**

**KUULATI:**

K. Märtin – eelnõu eesmärk on muuta Viljandi Linnavolikogu 27.01.2022 otsuse nr 28 punkti 4.1, et hoonestajal Tennisekeskus OÜ oleks võimalik Ranna pst 7 kinnistus hoonestusalale paigaldada lisaks olemasolevale abihoonele ka välimüügikiosk.

**Ettepanek:**

J. Särg – täpsustada eelnõu teksti nii, et oleks arusaadav, et rent tuleb tasuda ka 2024. aasta eest.

Komisjoni esimees pani eelnõu hääletusele.

**Hääletati:**

5 poolt

**OTSUSTATI:**

Toetada eelnõu „Viljandi Linnavolikogu 27.01.2022 otsuse nr 28 muutmine  (2024/285)“ koos muudatusettepanekuga.

**PÄEVAKORRAPUNKT NR 6**

**Muud küsimused**

**KUULATI:**

J. Särg tegi ettepaneku alustada revisjonikomisjoni koosolekut oktoobris, novembris ja detsembris kell 10:00 senise kell 13:00 asemel.

**OTSUSTATI:**

Alustada revisjonikomisjoni koosolekut oktoobris, novembris ja detsembris kell 10:00. Volikogu spetsialist annab info kellaaja muutusest ka volikogu liikmetele.

(allkirjastatud digitaalselt) (allkirjastatud digitaalselt)

Jane Särg Maria Kuldkepp

koosoleku juhataja protokollija